**ZAKLADATEĽSKÁ LISTINA**

spoločnosti

Mestský podnik Sliač s.r.o.

spísaná v zmysle ustanovení §§ 56-75 a §§ 105-153 zákona č. 513/1991 Zb. Obchodný zákonník v platnom znení (**„Obchodný zákonník“**)

**Obsah**

1. [OBCHODNÉ MENO, SÍDLO SPOLOČNOSTI A PRÁVNA FORMA SPOLOČNOSTI 3](#_TOC_250016)
2. [DOBA TRVANIA SPOLOČNOSTI 3](#_TOC_250015)
3. [PREDMET PODNIKANIA 3](#_TOC_250014)
4. [SPOLOČNÍCI, ZÁKLADNÉ IMANIE SPOLOČNOSTI, VKLADY SPOLOČNÍKOV 4](#_TOC_250013)
5. [PRÁVNE POSTAVENIE 4](#_TOC_250012)
6. [OBCHODNÝ PODIEL 5](#_TOC_250011)
7. [ORGÁNY SPOLOČNOSTI 6](#_TOC_250010)
8. [VALNÉ ZHROMAŽDENIE 6](#_TOC_250009)
9. [KONATEĽ 7](#_TOC_250008)
10. [DOZORNÁ RADA 9](#_TOC_250007)
11. [SPÔSOB ZÁNIKU ÚČASTI V SPOLOČNOSTI 9](#_TOC_250006)
12. [SPÔSOB ZVÝŠENIA ALEBO ZNÍŽENIA ZÁKLADNÉHO IMANIA 10](#_TOC_250005)
13. VYTVÁRANIE ĎALŠÍCH FONDOV..............................................................................................10
14. [REZERVNÝ FOND](#_TOC_250004) 11
15. [ÚČTOVNÉ OBDOBIE](#_TOC_250003) 11
16. [ROZDEĽOVANIE ZISKU SPOLOČNOSTI 11](#_TOC_250002)
17. [OSOBITNÉ USTANOVENIA 11](#_TOC_250001)
18. [ZÁVEREČNÉ USTANOVENIA 11](#_TOC_250000)

**ÚVODNÉ USTANOVENIA**

Zakladateľ a jediný spoločník Mesto Sliač, uvedený v bode 4.1 tejto zakladateľskej listiny, týmto zakladá spoločnosť s ručením obmedzeným („Spoločnosť“) podľa ust. § 105 a nasl. v spojení s ust. § 57 ods. 3 zák. č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).

# OBCHODNÉ MENO, SÍDLO SPOLOČNOSTI A PRÁVNA FORMA SPOLOČNOSTI

* 1. Obchodné meno spoločnosti je: **Mestský podnik Sliač s.r.o.**
  2. Sídlo spoločnosti je: Letecká 1, 962 31 Sliač
  3. Právna forma spoločnosti: spoločnosť s ručením obmedzeným

# DOBA TRVANIA SPOLOČNOSTI

Spoločnosť je založená na dobu neurčitú.

# PREDMET PODNIKANIA

Predmet podnikania spoločnosti je:

1. Činnosť podnikateľských, organizačných a ekonomických poradcov
2. Čistiace a upratovacie služby
3. Dokončovacie stavebné práce pri realizácii exteriérov a interiérov
4. Inžinierske činnosti, technické testovanie a analýzy
5. Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)
6. Mimoškolská vzdelávacia činnosť
7. Nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla
8. Opracovanie drevnej hmoty, výroba komponentov z dreva a výroba jednoduchých výrobkov z dreva, korku, slamy
9. Oprava osobných potrieb a potrieb pre domácnosť
10. Organizovanie športových, kultúrnych a iných spoločenských podujatí
11. Počítačové služby a služby súvisiace s počítačovým spracovaním údajov
12. Podnikanie v oblasti nakladania s iným ako nebezpečným odpadom
13. Poskytovanie služieb osobného charakteru
14. Poskytovanie služieb pre poľnohospodárstvo, záhradníctvo, rybárstvo, lesníctvo a poľovníctvo
15. Poskytovanie služieb rýchleho občerstvenia v spojení s predajom na priamu konzumáciu, prevádzkovanie výdajne stravy
16. Poskytovanie sociálnych služieb
17. Pravidelná kontrola detského ihriska
18. Prenájom nehnuteľností spojený s poskytovaním iných než základných služieb spojených s prenájmom
19. Prenájom, úschova a požičiavanie hnuteľných vecí
20. Prevádzkovanie čistiarne a práčovne
21. Prevádzkovanie kultúrnych, spoločenských, zábavných, športových zariadení a zariadení slúžiacich na regeneráciu a rekondíciu
22. Prípravné práce k realizácii stavby
23. Reklamné, marketingové, fotografické a informačné služby, prieskum trhu a verejnej mienky
24. Skladové, pomocné a prepravné služby v doprave
25. Služby súvisiace s produkciou filmov, videozáznamov a zvukových nahrávok
26. Služby v oblasti administratívnej správy a služby organizačno - hospodárskej povahy
27. Spracovanie kože, výroba obuvi, kožených a kožušinových výrobkov
28. Správa a údržba bytového a nebytového fondu v rozsahu voľných živností
29. Sprostredkovateľská činnosť v oblasti obchodu, služieb a výroby
30. Ubytovacie služby bez poskytovania pohostinských činností
31. Ubytovacie služby s poskytovaním prípravy a predaja jedál, nápojov a polotovarov ubytovaným hosťom v ubytovacích zariadeniach s kapacitou do 10 lôžok
32. Údržba motorových vozidiel bez zásahu do motorickej časti vozidla
33. Uskutočňovanie stavieb a ich zmien
34. Vedenie účtovníctva
35. Verejné obstarávanie
36. Vydavateľská činnosť, polygrafická výroba a knihárske práce
37. Výroba a hutnícke spracovanie kovov, výroba a opracovanie jednoduchých kovových výrobkov
38. Výroba celulózy, papiera, lepenky a výrobkov z týchto materiálov
39. Výroba ostatných nekovových minerálnych výrobkov
40. Výroba potravinárskych a škrobových výrobkov
41. Výroba textílií, textilných výrobkov, odevov a odevných doplnkov
42. Výskum a vývoj v oblasti prírodných, technických, spoločenských a humanitných vied

# SPOLOČNÍCI, ZÁKLADNÉ IMANIE SPOLOČNOSTI, VKLADY SPOLOČNÍKOV

* 1. Jediným zakladateľom a spoločníkom Spoločnosti je:
     1. Mesto Sliač, Letecká 232/1, 962 31 Sliač, Slovenská republika, IČO: 00320277, zastúpené: Mgr. et Mgr. Ing. Ľubica Balgová, primátorka mesta (ďalej len

„zakladateľ“).

* 1. Základné imanie spoločnosti je 5000,- EUR (*slovom päťtisíc EUR*). Základné imanie je vytvorené:
     1. z peňažného vkladu vo výške 5000,- EUR (*slovom päťtisíc EUR*) jediného zakladateľa a spoločníka Spoločnosti Mesto Sliač, Letecká 232/1, 962 31 Sliač, Slovenská republika, IČO: 00320277
  2. Vklad zakladateľa a spoločníka Spoločnosti v celkovej výške 5000,- EUR (*slovom päťtisíc EUR*) bude splatený v plnej výške najneskôr pred podaním návrhu na zápis Spoločnosti do obchodného registra.
  3. Pri založení Spoločnosti bol správou vkladu v súlade s ustanovením § 60 ods. 1 Obchodného zákonníka poverená: Mesto Sliač, Letecká 232/1, 962 31 Sliač, Slovenská republika, IČO: 00320277.

# PRÁVNE POSTAVENIE

* 1. Spoločnosť je právnickou osobou - spoločnosťou s ručením obmedzeným založenou podľa príslušných ustanovení Obchodného zákonníka za účelom podnikania.
  2. Spoločnosť je oprávnená zriaďovať organizačné zložky spoločnosti v SR aj v zahraničí.
  3. Spoločnosť zodpovedá za porušenie svojich záväzkov celým svojím majetkom. Ak porušenie záväzkov spôsobil konateľ alebo likvidátor takým konaním, za ktoré bol právoplatným rozhodnutím súdu odsúdený, zodpovedá za škody, ktoré svojím konaním spôsobil celým svojím majetkom.

# OBCHODNÝ PODIEL

* 1. Obchodný podiel predstavuje práva a povinnosti spoločníka a im zodpovedajúcu účasť na Spoločnosti. Výška obchodného podielu spoločníkov je určená nasledovne:

**100 %** má **Mesto Sliač**, Letecká 232/1, 962 31 Sliač, Slovenská republika, IČO: 00320277

* 1. Obchodný podiel predstavuje práva a povinnosti spoločníka a im zodpovedajúcu účasť na Spoločnosti. Jeho výška sa určuje podľa pomeru vkladu spoločníka k základnému imaniu Spoločnosti.
  2. Každý spoločník môže mať iba jeden obchodný podiel. Pokiaľ sa spoločník zúčastňuje ďalším vkladom, zvyšuje sa jeho obchodný podiel v pomere zodpovedajúcom výške ďalšieho vkladu.
  3. Jeden obchodný podiel môže patriť viacerým osobám. Svoje práva z tohto obchodného podielu môžu tieto osoby vykonávať len prostredníctvom spoločného zástupcu a na splácanie vkladu sú zaviazaní spoločne a nerozdielne.
  4. Každý spoločník môže svoj obchodný podiel previesť na iného spoločníka alebo na inú osobu. Na prevod obchodného podielu na inú osobu je potrebný súhlas valného zhromaždenia Spoločnosti. V prípade, prevodu obchodného podielu v jednoosobovej Spoločnosti je spoločník oprávnený previesť obchodný podiel kedykoľvek bez akéhokoľvek súhlasu.
  5. Účinky prevodu obchodného podielu nastávajú voči Spoločnosti dňom doručenia zmluvy

o prevode obchodného podielu Spoločnosti.

* 1. Rozdelenie obchodného podielu je možné. Na rozdelenie obchodného podielu je potrebný súhlas valného zhromaždenia Spoločnosti. Pri rozdelení obchodného podielu musí byť zachovaná výška vkladu spoločníka aspoň vo výške 750,- EUR. Obchodný podiel sa dedí.
  2. Pri zvyšovaní základného imania novými vkladmi majú doterajší spoločníci prednostné právo prevziať záväzok na nové vklady v pomere zodpovedajúcom ich doterajším vkladom, a to v lehote do jedného (1) mesiaca od prijatia rozhodnutia valného zhromaždenia o zvýšení základného imania. Ak v tejto lehote spoločník toto prednostné právo neuplatní, a ak v lehote 15 dní od uplynutia predchádzajúcej jednomesačnej lehoty nikto z ostatných spoločníkov neprevzal záväzok na takto uvoľnený nový vklad, môže so súhlasom valného zhromaždenia prevziať záväzok na nový vklad ktokoľvek. Spoločník sa môže svojho prednostného práva na prevzatie záväzku na nový vklad vzdať už na valnom zhromaždení rozhodujúcom o zvýšení základného imania, a to aj do zápisnice z rokovania valného zhromaždenia.
  3. Spoločnosť vedie zoznam spoločníkov, do ktorého sa zapisuje meno, bydlisko a rodné

číslo fyzickej osoby spoločníka alebo obchodné meno, alebo názov, sídlo a identifikačné číslo právnickej osoby spoločníka s uvedením výšky vkladu a rozsahu jeho splatenia. V prípade zahraničnej právnickej osoby sa identifikačné číslo uvádza, ak je pridelené; pri zahraničnej fyzickej osobe sa uvádza jej dátum narodenia, ak rodné číslo nebolo pridelené. Každý spoločník má právo nahliadať do zoznamu spoločníkov; spoločnosť je povinná na žiadosť spoločníka vydať mu výpis zo zoznamu spoločníkov. Zmena osoby spoločníka sa zapisuje do zoznamu spoločníkov a do obchodného registra. Zápisom do obchodného registra prechádza ručenie doterajšieho spoločníka za záväzky spoločnosti na nadobúdateľa obchodného podielu.

# ORGÁNY SPOLOČNOSTI

* 1. Orgánmi Spoločnosti sú :

1. valné zhromaždenie,
2. konateľ,
3. dozorná rada

# VALNÉ ZHROMAŽDENIE

* 1. Valné zhromaždenie je najvyšším orgánom spoločnosti, keďže má jediného spoločníka - zakladateľa, tento zakladateľ vykonáva v zastúpení svojho štatutárneho zástupcu všetky právomoci valného zhromaždenia (podľa ustanovenia§ 132 Obchodného zákonníka).
  2. Do výlučnej pôsobnosti valného zhromaždenia patrí:

1. schválenie konaní urobených zakladateľom pred vznikom spoločnosti,
2. schvaľovanie ročnej účtovnej závierky, rozdelenie zisku a úhrada strát,
3. rozhodovanie o zmene zakladateľskej listiny,
4. rozhodovanie o zvýšení, znížení základného imania,
5. vymenovanie, odvolanie a odmeňovanie konateľov,
6. rozhodovanie o zrušení spoločnosti, o zlúčení, splynutí alebo rozdelení spoločnosti alebo jej premene na inú formu obchodnej spoločnosti, alebo družstvo; rozhodovanie o schválení zmluvy o prevode podniku alebo zmluvy o prevode časti podniku,
7. rozhodnutia o uzavieraní bankových úverov a prijatie ručiteľstva,
8. schvaľovanie mandátnych zmlúv s konateľmi, členmi predstavenstva a členmi dozornej rady,
9. uzatváranie licenčných alebo iných dlhodobých zmlúv v oblasti duševného vlastníctva,
10. schvaľovanie ročného rozpočtu (plánu) spoločnosti (vrátane investičného, finančného plánu a plánu verejného obstarávania)
11. schvaľovanie právnych úkonov, transakcií, výdavkov a iných postupov spoločnosti, navrhovaných konateľom, ktoré sú vymedzené v tejto zakladateľskej listine (ďalej ako „Významné obchodné záležitosti“)
12. rozhodovanie o ďalších otázkach, ktoré do pôsobnosti valného zhromaždenia

zveruje zákon alebo táto zakladateľská listina.

* 1. Valné zhromaždenie si môže vyhradiť aj rozhodovanie o veciach, ktoré inak patria do pôsobnosti iných orgánov spoločnosti.
  2. Valné zhromaždenie zvoláva konateľ písomnou pozvánkou s uvedením termínu a programu najmenej raz za šesť mesiacov. Pozvánka musí byť zakladateľovi a členom dozornej rady doručená najmenej 15 dní predo dňom jeho konania krátkou cestou alebo formou doporučeného listu.
  3. Konateľ je povinný zvolať valné zhromaždenie, ak o to požiada zakladateľ. Ak konateľ nezvolá valné zhromaždenie do 1 mesiaca od doručenia žiadosti, je zakladateľ oprávnený zvolať ho sám.
  4. O rokovaní valného zhromaždenia sa spisuje písomná zápisnica najmenej v 2 exemplároch, ktorá je podpísaná predsedom valného zhromaždenia. Na činnosť valného zhromaždenia sa primerane vzťahujú ustanovenia§ 125 až 132 Obchodného zákonníka.
  5. Za Významné obchodné záležitosti sa považujú:

1. scudzenie alebo zaťaženie majetku spoločnosti, ktorého trhová hodnota presahuje sumu 5.000,- EUR (slovom: päťtisíc eur) bez DPH v jednotlivom prípade,
2. zmluvné vzťahy a ostatné právne úkony s finančným vyjadrením predmetu plnenia nad 5.000,- EUR (slovom: päťtisíc eur) bez DPH bez ohľadu na dobu trvania právneho vzťahu,
3. akékoľvek nakladanie s majetkom spoločnosti, ktorý je strategicky významný pre činnosť a dosahovanie cieľov a plánov spoločnosti;
4. individuálne výdavky spoločnosti nezahrnuté v rozpočte spoločnosti, schválenom na príslušný kalendárny rok,
5. rozhodnutie o príprave procesu obstarávania akýchkoľvek tovarov, služieb alebo stavebných prác, pokiaľ predpokladaná hodnota predmetu obstarávania prekračuje sumu 20.000,- EUR (slovom: dvadsaťtisíc) bez DPH
6. založenie novej právnickej osoby s účasťou spoločnosti, prevzatie alebo nadobudnutie účasti spoločnosti v inej právnickej osobe,
7. nakladanie s účasťou spoločnosti v inej právnickej osobe, vrátane zmeny podmienok účasti a rozsahu alebo obsahu práv a povinností spoločnosti spojených s takouto účasťou,

h) uzatvorenie, zmena alebo ukončenie dohody o strategickom partnerstve alebo joint venture s treťou stranou

# KONATEĽ

* 1. Spoločnosť má jedného konateľa alebo viacerých konateľov.
  2. Štatutárnym orgánom Spoločnosti sú jeden alebo viacerí konatelia.
  3. Konateľ koná za Spoločnosť samostatne.
  4. Do pôsobnosti konateľa patrí:

1. vykonávať uznesenia valného zhromaždenia,
2. konanie menom Spoločnosti voči tretím osobám,
3. obstarávanie bežných záležitostí Spoločnosti,
4. vedenie evidencie a účtovníctva Spoločnosti podľa platných právnych predpisov,
5. uzatváranie zmlúv a iných právnych úkonov v mene a na účet Spoločnosti,
6. vypracovanie návrhov vnútorných organizačných predpisov Spoločnosti, ktoré schvaľuje valné zhromaždenie,
7. vedenie zoznamu spoločníkov,
8. disponovanie s rezervným fondom a prostriedkami na účte Spoločnosti,
9. vypracovanie účtovnej závierky a návrhu na rozdelenie zisku,
10. informovanie spoločníkov o záležitostiach Spoločnosti,
11. vedenie zápisov a rozhodnutí valného zhromaždenia,
12. vykonávanie zamestnávateľských práv,
13. písomné informovanie valného zhromaždenia o základných zámeroch týkajúcich sa obchodného vedenia Spoločnosti do budúcnosti, o očakávanom vývoji stavu majetku, finančných prostriedkov a príjmov Spoločnosti, to všetko najmenej raz ročne,
14. informovanie valného zhromaždenia o všetkých skutočnostiach, ktoré môžu podstatne ovplyvniť rozvoj činnosti Spoločnosti a stav jej majetku, najmä likvidity Spoločnosti,
15. ďalšie povinnosti zverené konateľom rozhodnutím valného zhromaždenia.
    1. Za konateľa Spoločnosti bola menovaná:

**Mgr. et Mgr. Ing. Ľubica Balgová** trvale bytom: Nová 692/5, 962 31 Sliač, dátum narodenia: 30.12. 1971, rodné číslo: XXXXXXXXXX

* 1. Konateľ nesmie:

1. vo vlastnom mene alebo na vlastný účet uzavierať obchody, ktoré súvisia s podnikateľskou činnosťou Spoločnosti,
2. sprostredkúvať pre iné osoby obchody Spoločnosti,
3. zúčastňovať sa na podnikaní inej spoločnosti ako spoločník s neobmedzeným ručením a
4. vykonávať činnosť ako štatutárny orgán alebo člen štatutárneho alebo iného orgánu inej právnickej osoby s podobným predmetom podnikania, ibaže ide o právnickú osobu, na ktorej podnikaní sa zúčastňuje Spoločnosť, v ktorej vykonáva pôsobnosť konateľa.
   1. Spoločnosť je oprávnená požadovať, aby osoba, ktorá zákaz uvedený v odseku 9.4 porušila, vydala prospech z obchodu, pri ktorom porušila zákaz konkurencie alebo previedla tomu zodpovedajúce práva na Spoločnosť. Tým nie je dotknuté právo na náhradu škody.
   2. Vzťah medzi Spoločnosťou a konateľom pri zariaďovaní záležitostí Spoločnosti sa spravuje primerane ustanoveniami o mandátnej zmluve, ak zo zmluvy o výkone funkcie uzavretej medzi Spoločnosťou a konateľom, ak bola zmluva o výkone funkcie uzavretá, alebo zo zákona nevyplýva iné určenie práv a povinností. Zmluva o výkone funkcie musí mať písomnú formu a musí ju schváliť valné zhromaždenie Spoločnosti. Osoba vykonávajúca funkciu konateľa môže mať so Spoločnosťou uzavretý aj pracovnoprávny vzťah na vykonávanie pracovných činností odlišných od činností vykonávaných konateľom Spoločnosti v rámci jeho pôsobnosti.
   3. Konateľ je pri vedení obchodov povinný postupovať vždy s potrebnou starostlivosťou a v súlade so záujmami spoločnosti a všetkých jej spoločníkov. Je povinný zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo spôsobiť spoločnosti škodu. Povinnosť zachovávať mlčanlivosť trvá aj po skončení výkonu funkcie konateľa. Za svoju činnosť zodpovedá konateľ Valnému zhromaždeniu.
   4. Ak konateľ konal v mene spoločnosti a porušil pritom ustanovenia tejto Zakladateľskej listiny alebo právne predpisy, zodpovedá spoločnosti za spôsobenú škodu.
   5. Dohody medzi Spoločnosťou a konateľom, ktoré vylučujú alebo obmedzujú zodpovednosť konateľa, sú zakázané.

# DOZORNÁ RADA

* 1. Dozorná rada vykonáva svoju kontrolnú pôsobnosť vo vzťahu ku konateľovi spoločnosti a k plneniu povinností na úseku účtovníctva. Činnosť dozornej rady sa riadi ustanoveniami § 137 až 140 Obchodného zákonníka. Jej činnosť spočíva hlavne:

1. dohliada na činnosť konateľa,
2. nahliada do účtovných kníh,
3. preskúmava ročnú účtovnú závierku,
4. podáva o svojej činnosti správy valnému zhromaždeniu.
   1. Členovia dozornej rady majú právo požadovať od konateľa spoločnosti informácie a vysvetlenia o všetkých záležitostiach spoločnosti a nahliadať do všetkých obchodných a účtovných kníh a iných dokladov spoločnosti.
   2. Členov dozornej rady menuje valné zhromaždenie.
   3. Členom dozornej rady nemôže byť konateľ spoločnosti.
   4. Na členov dozornej rady sa vzťahuje zákaz konkurencie podľa ustanovenia§ 136 Obchodného zákonníka.
   5. Dozorná rada spoločnosti má minimálne piatich členov, ktorí tvoria v danom čase zvolení poslanci obecného zastupiteľstva Mesta Sliač:
5. člen: XXX, nar. XX. XX. XXXX, r. č. XXXXXX/XXXX, trvale bytom XXXX, poslanec Mestského zastupiteľstva v Sliači,
6. člen: XXX, nar. XX. XX. XXXX, r. č. XXXXXX/XXXX, trvale bytom XXXX, poslanec Mestského zastupiteľstva v Sliači,
7. člen: XXX, nar. XX. XX. XXXX, r. č. XXXXXX/XXXX, trvale bytom XXXX, poslanec Mestského zastupiteľstva v Sliači,
8. člen: XXX, nar. XX. XX. XXXX, r. č. XXXXXX/XXXX, trvale bytom XXXX, poslanec Mestského zastupiteľstva v Sliači,
9. člen: XXX, nar. XX. XX. XXXX, r. č. XXXXXX/XXXX, trvale bytom XXXX, poslanec Mestského zastupiteľstva v Sliači,
   1. Členovia dozornej rady si spomedzi seba zvolia svojho predsedu s výnimkou prvého predsedu dozornej rady, ktorého určí jediný spoločník v tejto zakladateľskej listine. V dobe založenia spoločnosti je prvým predsedom dozornej rady XXX.
   2. Členovia dozornej rady sa môžu zúčastniť na valnom zhromaždení. Musí sa im udeliť slovo, kedykoľvek o to požiadajú. Dozorná rada zvolá valné zhromaždenie, ak to vyžadujú záujmy spoločnosti

# SPÔSOB ZÁNIKU ÚČASTI V SPOLOČNOSTI

* 1. Spoločník môže navrhnúť, aby súd zrušil jeho účasť v Spoločnosti, ak nie je možné od neho spravodlivo požadovať, aby v Spoločnosti zotrval.
  2. Spoločnosť sa môže domáhať na súde vylúčenia spoločníka, ktorý porušuje závažným

spôsobom svoje povinnosti, hoci na ich plnenie bol vyzvaný a na možnosť vylúčenia bol písomne upozornený.

* 1. Vyhlásenie konkurzu na majetok spoločníka, zamietnutie návrhu na vyhlásenie konkurzu pre nedostatok jeho majetku, alebo zahájenie exekúcie na obchodný podiel spoločníka bude mať rovnaké následky, ako zrušenie účasti spoločníka v Spoločnosti súdom.
  2. Spoločník, ktorého účasť v Spoločnosti zanikla podľa článku 11.1, 11.2 a 11.3 tejto Spoločenskej zmluvy má právo na vyrovnací podiel určený pomerom splateného vkladu spoločníka, ktorého účasť v Spoločnosti zanikla, k splateným vkladom všetkých spoločníkov.
  3. Ak má Spoločnosť jediného spoločníka, nie je tento spoločník oprávnený podať návrh na zrušenie svojej účasti v Spoločnosti.

# SPÔSOB ZVÝŠENIA ALEBO ZNÍŽENIA ZÁKLADNÉHO IMANIA

* 1. Zvýšenie alebo zníženie základného imania je možné len na základe rozhodnutia valného zhromaždenia. Zvýšenie základného imania je možné uskutočniť nasledovnými spôsobmi:

1. zvýšením vkladov spoločníkov z majetku Spoločnosti prevyšujúceho výšku základného imania v pomere zodpovedajúcom ich doterajším vkladom,
2. novými vkladmi spoločníkov,
3. vkladmi nových spoločníkov pri ich vstupe do Spoločnosti.
   1. O zvýšení, resp. znížení základného imania Spoločnosti rozhoduje vždy valné zhromaždenie, ktoré súčasne rozhodne o tom, ako sa zmení výška obchodných podielov spoločníkov.
4. **VYTVÁRANIE ĎALŠÍCH FONDOV**
   1. Spoločnosť môže vytvárať v súlade s právnymi predpismi, po schválení valným zhromaždením i ďalšie fondy a prispievať do nich zo svojho čistého zisku sumou, ktorá podlieha schváleniu valným zhromaždením.
   2. Spoločnosť môže vytvoriť kapitálový fond z príspevkov spoločníkov v súlade s ustanovením § 217a Obchodného zákonníka.
   3. Príspevkom spoločníka do kapitálového fondu môže byť súhrn peňažných prostriedkov (peňažný príspevok) alebo akýkoľvek iný súhrn peniazmi oceniteľných hodnôt (nepeňažný príspevok). O určení hodnoty nepeňažného príspevku započítavaného na príspevok do kapitálového fondu rozhoduje valné zhromaždenie spoločnosti.
   4. Splatený kapitálový fond možno použiť na prerozdelenie medzi spoločníkov alebo na zvýšenie základného imania spoločnosti.
   5. O použití kapitálového fondu rozhoduje valné zhromaždenie spoločnosti

# REZERVNÝ FOND

* 1. Spoločnosť je povinná vytvoriť rezervný fond z čistého zisku vykázaného v riadnej účtovnej závierke za rok, v ktorom sa zisk po prvý raz vytvorí, a to vo výške 5% z čistého zisku, nie však viac ako 10 % základného imania. Tento fond je povinná každoročne dopĺňať o sumu vo výške najmenej 5% z čistého zisku vyčísleného v ročnej účtovnej závierke, a to až do doby dosiahnutia najmenej 10 % základného imania.
  2. O použití rezervného fondu rozhoduje konateľ.

# ÚČTOVNÉ OBDOBIE

* 1. Prvé účtovné obdobie Spoločnosti začína dňom jej zápisu do obchodného registra a končí dňom 31. decembra príslušného roku. Každé ďalšie účtovné obdobie je totožné s kalendárnym rokom.

# ROZDEĽOVANIE ZISKU SPOLOČNOSTI

* 1. Zisk Spoločnosti dosiahnutý v účtovnom období sa po odpočítaní čiastok pripadajúcich na dane, na doplnenie rezervného fondu Spoločnosti, na úhradu straty Spoločnosti z predchádzajúcich období bude deliť medzi spoločníkov.
  2. Zisk Spoločnosti určený na rozdelenie spoločníkom bude vyplatený podľa pomeru ich obchodných podielov.

# OSOBITNÉ USTANOVENIA

* 1. Osobám podieľajúcim sa na založení Spoločnosti a na činnostiach smerujúcich k nadobudnutiu oprávnenia na jej činnosť neboli poskytnuté žiadne výhody.
  2. Predpokladané náklady spoločnosti súvisiace so založením a vznikom spoločnosti pozostávajú najmä z úhrady správneho poplatku za vydanie živnostenského oprávnenia, poplatkov za overenie podpisov spoločníkov a konateľov na listinách a súdneho poplatku za zápis do obchodného registra, pričom nepresiahnu sumu 1000,- EUR (slovom: jedentisíc EUR).

# ZÁVEREČNÉ USTANOVENIA

* 1. Na právne postavenie Spoločnosti a vzťahy medzi spoločníkmi, ktoré nie sú upravené touto spoločenskou zmluvou sa vzťahujú príslušné ustanovenia Obchodného zákonníka a právnych noriem Slovenskej republiky.
  2. Spoločnosť zaniká dňom výmazu z obchodného registra.
  3. V prípade, ak stratí platnosť niektoré ustanovenie tejto spoločenskej zmluvy, nie je tým dotknutá platnosť ostatných ustanovení spoločenskej zmluvy.
  4. Na platnosť doplnkov a zmien tejto spoločenskej zmluvy sa vyžaduje písomná forma.
  5. Táto spoločenská zmluva bola vyhotovená v dvoch (2) vyhotoveniach. Spoločník prevezme jedno vyhotovenie a jedno vyhotovenie je určené pre archív Spoločnosti.
  6. Spoločník po prečítaní zakladateľskej listiny týmto vyhlasuje, že obsah listiny vyjadruje jeho vôľu a že ju na znak súhlasu vlastnoručne podpisuje.

Sliač, dňa 15.6.2023

..........................................................

# Mesto Sliač

**Mgr. et Mgr. Ing. Ľubica Balgová**

primátorka mesta